ΓΡΑΠΤΗ ΕΡΩΤΗΣΗ E-1211/01

υποβολή: Joan Colom i Naval (PSE), Concepci Ferrer (PPE-DE) και Carles-Alfred Gasliba i Bhm (ELDR) προς την Επιτροπή

(24 Απριλίου 2001)

Θέμα: Αριθμοί κυκλοφορίας οχημάτων

Λαμβάνονταςπόψη ότι ο κανονισμός (ΕΚ) 2411/98(1) που προσδιορίζει τους όρους αναγνώρισης στην ενδοκοινοτική κυκλοφορία του διακριτικού σήματος του κράτους μέλους εγγραφής των οχημάτων δεν απαγορεύει να προβλέπουν τα κράτη μέλη ιδιαίτερες διατάξεις ώστε να εμφαίνεται στον αριθμό κυκλοφορίας εκτός της ζώνης που διευκρινίζει το παράρτημα του κανονισμού ότι το όχημα ανήκει σε μία συγκεκριμένη περιφέρεια·

λαμβάνονταςπόψη ότι ο προσφάτως διακηρυχθείς Χάρτης των Θεμελιωδών Δικαιωμάτων της Ευρωπαϊκής Ένωσης ορίζει την προστασία της πολυπολιτισμικότητας ως έναν από τους στόχους της Ένωσης·

λαμβάνονταςπόψη ότι το άρθρο 151 της ΣΕΚ αναφέρει ότι η Κοινότητα συμβάλλει στην ανάπτυξη των πολιτισμών των κρατών μελών και σέβεται την εθνική και περιφερειακή πολυμορφία τους, ενώ ταυτόχρονα προβάλλει την κοινή πολιτιστική κληρονομιά.

Συμφωνεί η Επιτροπή ότι η συμπερίληψη του περιφερειακού διακρατικού σήματος στους νέους ισπανικούς αριθμούς κυκλοφορίας θα συμβιβαζόταν περισσότερο με το γράμμα και το πνεύμα της Συνθήκης;

(1) ΕΕ L 299 της 10.11.1998, σελ. 1.

Κοινή απάντηση της κας de Palacio εξ ονόματος της Επιτροπής στις γραπτές ερωτήσεις E-1211/01 και E-1224/01

(21 Ιουνίου 2001)

Οι προδιαγραφές των πινακίδων κυκλοφορίας των οχημάτων εμπίπτουν κυρίως στην αρμοδιότητα των κρατών μελών, τα οποία εφαρμόζουν τη δική τους νομοθεσία, στο πλαίσιο της Σύμβασης της Βιέννης του 1968 για την οδική κυκλοφορία, που συνήφθηπό την αιγίδα της Οικονομικής Επιτροπής για την Ευρώπη των Ηνωμένων Εθνών. Η εν λόγω Σύμβαση προβλέπει ότι όλα τα μηχανοκίνητα οχήματα σε διεθνή κυκλοφορία πρέπει να φέρουν εις το οπίσθιον μέρος, εκτός από τον αριθμό κυκλοφορίας, το διακριτικό σημείο του κράτους στο οποίο είναι εγγεγραμμένα. (π.χ.: 'E' για την Ισπανία).

Υπό το φως της αρχής της επικουρικότητας, η Κοινότητα παρεμβαίνει στον τομέα των πινακίδων κυκλοφορίας μόνον όταν είναι αναγκαίο προκειμένου να εξασφαλισθεί η ελεύθερη κυκλοφορία των εμπορευμάτων και των προσώπων εντός της Κοινότητας.

Τα τελευταία έτη, πλείονα κράτη μέλη έχουν καθιερώσει έναπόδειγμα πινακίδας κυκλοφορίας το οποίο φέρει, στο αριστερό άκρο της πινακίδας, έναν χώρο κυανού χρώματος που έχει, αφενός, τους 12 κίτρινους αστέρες της ευρωπαϊκής σημαίας και, αφετέρου, το διακριτικό σημείο του κράτους μέλους εγγραφής και το οποίο αποκαλείται ευρωπαϊκή πινακίδα.

Επειδή ορισμένα κράτη μέλη δεν αναγνώρισαν το διακριτικό σημείο στην ευρωπαϊκή πινακίδα, εκδόθηκε ο κανονισμός (ΕΚ) αριθ. 2411/98 του Συμβουλίου της 3ης Νοεμβρίου 1998 σχετικά με την αναγνώριση στην ενδοκοινοτική κυκλοφορία του διακριτικού σημείου του κράτους μέλους εγγραφής των οχημάτων με κινητήρα και των ρυμουλκουμένων τους(1). Σκοπός του κανονισμού είναι να τοποθετήσει σε ίση βάση, στην ενδοκοινοτική κυκλοφορία, τα διακριτικά σημεία τα οποία φέρουν οι ευρωπαϊκές πινακίδες και τα διακριτικά σημεία που απαιτούνται βάσει της Σύμβασης της Βιέννης.

Αυτή είναι η μόνη κοινοτική νομοθεσία επί του θέματος των πινακίδων κυκλοφορίας. Λόγω της επιτυχίας της Σύμβασης της Βιέννης, η Επιτροπή δεν έχει προγραμματίσει να προτείνει νομοθεσία για την εναρμόνιση των πινακίδων κυκλοφορίας και, επομένως, να εξετάσει το ζήτημα της αναγραφής στις πινακίδες περιφερειακών ή τυχόν άλλων σημείων.

(1) ΕΕ L 299 της 10.11.1998.